ভরা মঞ্চে মুসলিম মহিলা ডাক্তারের সঙ্গে নীতীশ যা কাণ্ড ঘটালেন দেখলে আপনিও বলবেন…

ওয়েব ডেস্ক: ভরা মঞ্চে তরুণীর হিজাবে টান মেরে বিতর্কে জড়ালেন নীতীশ কুমার (Nitish Kumar)। এই সংক্রান্ত একটি ভিডিও স্যোশাল মিডিয়ার ঝড়ের গতিতে ভাইরাল হয়েছে (যদিও সেই ভিডিওর সত্যতা যাচাই করেনি কলকাতা টিভি অনলাইন)। ঘটনার কড়া নিন্দা করেছে কংগ্রেস এবং আরজেডি।

সোমবার পাটানায় একটি সরকারি অনুষ্ঠানে যোগ দিয়েছিলেন নীতীশ। সেখানে আয়ুষ চিকিৎসকদের নিয়োগপত্র দেওয়া হচ্ছিল। সেই সময়ে হিজাব পরিহিত এক তরুণী মঞ্চে ওঠেন। তবে ওই তরুণী কিছু বুঝে ওঠার আগে, নীতীশ নিজেই তাঁর হিজাব টেনে খুলে দেন। তরুণী চিকিৎসকের মুখের অংশ অনাবৃত হয়ে যায়। নীতীশের সহযোগীরা পর্যন্ত অস্বস্তিতে পড়ে যান। যদিও নীতীশ নির্বিকার ছিলেন। হাসি ধরে রেখেছিলেন মুখে।

আরও পড়ুন: কোনও ভিআইপি কালচার চলবে না, গঙ্গাসাগরের মেলা নিয়ে সাফ বার্তা মুখ্যমন্ত্রী

গোটা ঘটনায় অস্বস্তিতে পড়েছে নীতীশের সংযুক্ত জনতা দলও। সোশ্যাল মিডিয়ায় ওই ভিডিও ঝড়ের গতিতে ছড়িয়ে পরে। সকলেই নীতীশের সমালোচনা করেন, তাঁর মানসিক স্বাস্থ্য নিয়ে প্রশ্ন তোলেন। আরজেডি তাদের এক্স হ্যান্ডলে লেখে, ‘নীতিশ জি’র কী হয়েছে? তাঁর মানসিক অবস্থা কি এখন একেবারেই শোচনীয় অবস্থায় পৌঁছে গিয়েছে? গোটা ঘটনায় নীতীশকে আক্রমণ শানিয়েছে কংগ্রেস এবং আরজেডি। কংগ্রেস নীতীশের পদত্যাগের দাবি করেছে। কংগ্রেসের বক্তব্য, “নির্লজ্জতা দেখুন শুধু। বিহার সরকারের সর্বোচ্চ পদে আসীন রয়েছেন যিনি, তিনি এমন নিন্দনীয় আচরণ করছেন। ভাবুন রাজ্যের মহিলারা তাহলে কতটা নিরাপদ।

দেখুন ভিডিও